Datum, narava sklepa in datum začetka veljavnosti

Sklep 185/1/12.5.2016 odbora za kredite in zavarovanja Banke Grčije v zvezi z: 1) ohranitvijo prepovedi za zavarovalnico glede sprejemanja novih zavarovalnih poslov pri vseh dejavnostih v vseh zavarovalnih razredih ter glede vseh dodatnih sprememb v zvezi z dvigom zavarovalnih premij, zavarovalnimi vsotami in/ali upravičenji iz naslova zavarovanja v obstoječih zavarovalnih pogodbah; ter o ohranitvi že imenovanega zavarovalnega upravitelja, ki bo zlasti zagotovil pobiranje premij in drugih terjatev zavarovalnice ter predložil podrobna tedenska poročila o sredstvih in zavarovalnih obveznostih; 2) obvezo upravnega odbora zavarovalnice, da v sodelovanju z zavarovalnim upraviteljem poišče izvajalca za zavarovalnico, na katerega se bo prenesel zavarovalni portfelj, ki ga sestavljajo obstoječa življenjska zavarovanja, ki krijejo osebne poškodbe razreda I.3, ki so izključno posledica bolezni ali bolezni/nesreče in ki spadajo v naslednje razrede iz člena 5 Zakona št. 4364/2016: (a) I.1, zavarovanje za primer preživetja ali smrti, kompozitno zavarovanje, življenjsko zavarovanje z vračilom premij; (b) I.2, zavarovanje izpada dohodka; (c) III, življenjsko zavarovanje, vezano na naložbe. Rok za prijavo interesa za zavarovalnice, ki želijo prevzeti navedene posle, je 20. maj 2016 ob 12:00; 3) ustavitvijo izplačil zavarovalnice do 15. julija 2016 v naslednjih primerih: (a) odkupi (odstopi), delni ali popolni, zavarovalnih pogodb v vseh zavarovalnih razredih; (b) plačilo prihodkov iz naslova presežka nad matematičnimi rezervacijami v skladu s pogoji zavarovalnih pogodb razredov I1 in I2, razen v primeru prekinitve zavarovalnih pogodb ali izplačila pokojnin; (c) plačilo vseh dodatnih upravičenj (bonusov), zagotovljenih med trajanjem zavarovalnih pogodb, pred njihovo zapadlostjo v vseh zavarovalnih razredih; (d) upravičenja iz naslova zgodnjega dviga za zavarovance s skupinskimi zavarovalnimi pogodbami v zavarovalnem razredu VII; (e) odobritev posojil v okviru zavarovalnih pogodb ali povečanje obstoječih zneskov neporavnanih posojil v vseh zavarovalnih razredih; (f) obveze pri posrednikih glede izvajanja pogodbenih obvez v zvezi s plačilom honorarjev, nadomestil in dodatnih provizij poleg provizij, ki ustrezajo zavarovalni premiji; (g) stroški usposabljanja posrednikov in stroški najemanja, usposabljanja in financiranja novih posrednikov; (h) obroki ali obresti, ki jih mora zavarovalnica plačevati za servisiranje posojil ali obveznic; (i) prejemki, nadomestila in izdatki katerih koli članov upravnega odbora; (j) stroški poslovanja zavarovalnice razen tistih, ki so potrebni kot minimum za normalno delovanje zavarovalnice. Za zgornja izplačila velja člen 229(3) Zakona št. 4364/2016 v zvezi z odložitvijo rokov, proceduralnimi akti o izvršilnih ukrepih in uporabo začasnih ukrepov; 4) prepovedjo kakršnega koli neposrednega ali posrednega financiranja zavarovalnice s strani njegove hčerinske družbe, ki je prav tako zavarovalnica z imenom „International Life General Insurance S.A.“ ter kakršnih koli poslov med njima, ki vključujejo prodajo in nakup sredstev; 5) prepovedjo kakršnega koli neposrednega ali posrednega financiranja ali dajanja okvirnih likvidnostnih kreditov članom upravnega odbora, delničarjem ali povezanim podjetjem zavarovalnice. Datum začetka veljavnosti: 12. maj 2016 Datum prenehanja veljavnosti: ni določen